

Αθήνα, 05 Δεκεμβρίου 2024

**ΑΝΑΦΟΡΑ**

- προς τον υπουργό Περιβάλλοντος και Ενέργειας

**Θέμα: «Παράνομες κατασκηνώσεις στις Δρακόλιμνες της Ηπείρου»**

Η βουλευτής Ιωαννίνων Μερόπη Τζούφη καταθέτει ως αναφορά την επιστολή του Ορειβατικού Συλλόγου Ιωαννίνων, η οποία αναδεικνύει την ύπαρξη πιθανών παράνομων τουριστικών δραστηριοτήτων σε προστατευόμενα φυσικά μνημεία της Ηπείρου. Οι περιοχές αυτές περιλαμβάνουν τη Δρακόλιμνη της Τύμφης, τη Δρακόλιμνη του Σμόλικα, τη Δρακόλιμνη του Γράμμου και την κοιλάδα Βερλίγκα.

Σύμφωνα με τον Ορειβατικό Σύλλογο Ιωαννίνων, εταιρείες αμφιβόλου νομικής υπόστασης διοργανώνουν. Οι δραστηριότητες αυτές δεν πραγματοποιούνται τηρώντας τις αρχές του οικοτουρισμού και ενδεχομένως, θέτουν σε κίνδυνο τη φυσική ισορροπία των περιοχών.

Σύμφωνα με τον Ορειβατικό Σύλλογο Ιωαννίνων, αμφιβόλου νομιμότητας εταιρείες διοργανώνουν εκδρομές που περιλαμβάνουν κατασκηνώσεις και διανυκτερεύσεις πολυάριθμων ομάδων, χωρίς να τηρούνται οι αρχές του οικοτουρισμού. Στο πλαίσιο αυτό, ζητά τη λήψη μέτρων ελέγχου, με αφετηρία την τοποθέτηση ενημερωτικών πινακίδων στις εισόδους των περιοχών. Οι πινακίδες θα πρέπει να ενημερώνουν σαφώς για την απαγόρευση δραστηριοτήτων, όπως η κατασκήνωση, το κολύμπι, το ψάρεμα, το άναμμα φωτιά και οποιαδήποτε άλλη δραστηριότητα που βλάπτει το φυσικό περιβάλλον.

Με την κατάθεση της αναφοράς, η βουλευτής Ιωαννίνων καλεί τον αρμόδιο υπουργό να λάβει άμεσα μέτρα για την προστασία των πολύτιμων αυτών οικοσυστημάτων, διασφαλίζοντας την αποτροπή πιθανά παράνομων δραστηριοτήτων.

Παρακαλούμε για την άμεση απάντηση, τις σχετικές ενέργειες και την ενημέρωση του Ορειβατικού Συλλόγου Ιωαννίνων.

**Η καταθέτουσα βουλευτής**

**Τζούφη Μερόπη**